
SØGER  LÆRDOM  VED  LÆSNING  OG  VED  TRO 


NUMMER    / 


1.  APRIL  1925 


74.   AARGANG 


HVAD  ER  „MORMONISME". 

(Foredrag  af  Præsident  James  E.  Talmage,  en  af  de  Tolvs  Raad, 

holdt  i  Sheffield,  England,  den  11.  Januar  1925  efter  Indbydelse  af 

»Sheffield  Educational  Settlement«.) 


(Fortsat  Ira  Side  85.) 

Ved  og  igennem  ny  Aabenbaring  er  Jesu  Kristi  Evangelium 
i  dets  oprindelige  Skikkelse  med  alle  dets  Gaver  og  Kræfter 
blevet  gengivet  til  Jorden;  og  Legemliggørelsen  af  dette  Evan- 
gelium, det  vil  sige  Jesu  Kristi  Kirke  er  genoprettet  paa  Jor- 
den i  nøje  Overensstemmelse  med  Herrens  og  hans  Profeters 
Forudsigelser.  Erklærer  Johannes  Aabenbareren  ikke,  at  det 
var  blevet  ham  vist,  hvad  der  skulde  finde  Sted  paa  Jorden  i 
de  sidste  Dage,  nemlig  at  en  Engel  skulde  bringe  det  evige 
Evangelium,  der  skulde  forkyndes  i  hele  Verden,  til  alle  Slæg- 
ter, Stammer,  Tungemaal  og  Folk?  Læs  med  Bon  og  Efter- 
tanke Aab.  14:  5 — 7. 

Men  det  har  været  sagt,  at  en  Gengivelse  var  ikke  nødvendig 
i  Betragtning  af  den  Kendsgerning,  at  den  kristne  Verden  har 
haft  Evangeliet  fra  den  apostoliske  Tid  til  nu.  Sandt  nok,  den 


hellige  Skrift  har  været  fælles  Ejendom,  men  er  Bibelen  Evan- 
geliet? Den  er  i  det  hojeste  en  Beretning  om  Evangeliet;  og 
mellem  en  skreven  Omtale  af  en  Ting  og  Tingen  selv  er  der 
en  betydelig  Forskel.  For  at  give  et  Eksempel:  Man  kan  med 
Omhu  læse  og  studere  alt,  hvad  der  siges  i  Bibelen  om  Daaben 
som  en  aldeles  nødvendig  Betingelse  for  Frelse;  men  vil  denne 
Kundskab  give  nogen  blot  den  mindste  Gran  af  Fuldmagt  til 
at  udfore  Daabshandlingen?  Joseph  Smith  erklærer,  at  til  ham 
og  hans  Medarbejder  kom  en  Engel,  der  sagde  til  dem,  at  han 
var  Johannes  Døberen;  og  at  dette  Væsen  lagde  sine  Hænder 
paa  deres  Hoveder  og  meddelte  dem  den  Grad  af  Præstedøm- 
met, der  gav  dem  Myndighed  til  at  dobe  alle,  som  omvendte 
sig  fra  deres  Synder.  Og  som  for  at  vise  Ordenen  i  Guds  Rige, 
erklærede  Johannes  Døberen,  at  han  var  sendt  af  de  tre  præ- 
siderende Apostle,  nemlig  Peter,  Jakob  og  Johannes. 

Joseph  Smith  og  hans  Medfoi bundne, Oliver Cowdery,  beretter 
endvidere,  at  de  tre  her  nævnte  Apostle  ogsaa  viste  sig  for  dem 
og  ordinerede  dem  til  det  hellige  Apostelskab  med  Fuldmagt  til 
al  prædike  det  gengivne  Evangelium,  organisere  Jesu  Kristi 
Kirke  igen  paa  Jorden  og  opbygge  denne  Kirke  ved  at  for- 
kynde Evangeliet  til  alle  Stammer,  Tungemaal  og  Folk. 

I  Overensstemmelse  med  den  modtagne  Vejledning  blev 
Kirken  oprettet  og  Mænd  kaldet  og  beskikket  til  forskellige 
Embeder  i  det  hellige  Præstedømme.  Saaledes  er  det,  at  en-, 
hver,  der  har  Præstedømmet  i  Jesu  Kristi  Kirke  af  Sidste- 
Dages  Hellige,  med  Lethed  kan  føre  sin  Myndighed  tilbage  til 
Joseph  Smith,  de  sidste  Dages  Profet  og  Aabenbarer,  der  som 
sagt  blev  ordineret  til  det  mindre  eller  aronske  Præstedømme 
af  den,  der  præsiderede  over  dette  Præstedømme  i  forrige  Ti- 
der, nemlig  Johannes  Doberen;  og  til  det  højere  eller  melchi- 
zedekske  Præstedømme  af  Peter,  Jakob  og  Johannes,  der  var 
de  præsiderende  Apostle  i  den  Periode,  der  fulgte  efter  Frel- 
serens personlige  Virksomhed,  og  af  hvem  disse  tre  blev  be- 
skikket. 

Det  blev  saaledes  indlysende,  at  denne  Kirke  har  noget  nyt 
at  tilbyde  Verden.  Den  udgiver  sig  for  at  tale  med  Myndighed 

og  ikke  som  de  Skriftkloge,  der  modtager  deres  Bemyndigelse 
fra  verdslige  Autoriteter.  Kirken  fremhæver,  at  et  stort  Fra- 
fald har  fundet  Sled,  saaledes  som  den  Herre  Jesus  Kristus  og 
hans  Apostle  forudsagde  —  en  almindelig  Afvigelse  fra  den 
Kirke,  som  Jesus  Kristus  oprettede,  og  at  det  hellige  Præste- 
domme blev  taget  bort  fra  Jorden.  Kirkehistorien  bærer  tyde- 
ligt Vidnesbyrd  om  disse  Profetiers  Opfyldelse.  Vranglær- 
domme, Menneskebud  og  tomme  Ceremonier  og  Skikke  af- 
løste Kristi  rene  Lære,  og  et  aandeligt  Mørke  lagde  sig  over 
Jorden.  Med  Verden  i  en  saadan  Tilstand  maatte  en  Gen- 
givelse nødvendigvis  finde  Sted,  og  vi  erklærer,  at  denne  Gen- 
givelse, forudsagt  og  set  hen  til,  er  sket.  Vi  kommer  ikke  med 
et  nyt  Evangelium,  men  forkynder  det  glade  Budskab  om  det 
gamle,  det  evige  Evangeliums  Komme  til  Jorden  paany.  Be- 
tingelserne for  Medlemsskab  i  Kirken  i  Dag,  hvilke  er  Betin- 
gelserne for  Borgerskab  i  Guds  Rige,  er  nøjagtig  de  samme 
som  i  Kristi  Dage,  og  som  de  første  eller  Begyndelsesgrundene 
i  Kristi  Evangelium  er  de  følgende: 

1.  Tro  paa  den  Herre  Jesus  Kristus  som  Menneskeslægtens 
Frelser  og  Forløser.  Dette  omfatter  Tro  paa  hele  Guddommen 
eller  Treenigheden,  den  evige  Fader,  hans  Son  Jesus  Kristus 
og  den  Helligaand;  disse  er  særskilte  Personligheder,  men  et  i 
Hensigt  og  Handlemaade. 

2.  Omvendelse  fra  Synd.  Dette  betyder  oprigtig  Sorg  over 
begaaede  Overtrædelser  og  en  fast  Beslutning  om  at  undgaa 
Synd,  modstaa  Fristelser  og  med  Guds  Hjælp  stræbe  efter  at 
leve  efter  Dydens  og  Retfærdighedens  Love. 

3.  Begravelsens  Daab,  udført  af  en,  der  har  Fuldmagt  til  at 
forrette  denne  hellige  Handling,  gennem  hvilken  Herren  har 
lovet  at  give  Menneskene  Syndernes  Forladelse. 

4.  Haandspaalæggelse  af  retmæssigt  bemyndigede  Herrens 
Tjenere  for  Meddelelsen  af  den  Helligaand. 

Disse  aldeles  nødvendige  og  uundværlige  Betingelser  er  ikke 
Regler,  som  Mennesker  har  opstillet,  men  er  udtrykkeligt  fore- 
skrevne og  fremsat  af  Mesteren  selv,  Frelsningsplanens  Ophav. 

I  denne  praktiske  og  nøgterne  Tidsalder  vil  man  ganske  na- 

turligt  spørge  om,  hvilke  Resultater  der  kan  opvises  i  Forbin- 
delse eller  som  Følge  af  en  eller  anden  Plans  eller  Systems 
Virksomhed.  Her  er  nogle  enkelte  af  »Mormonismen«s  Frugter: 

1.  En  kirkelig  Organisation  ukendt  i  Verden  siden  Oplos- 
ningen af  den  oprindelige  Kirke  som  Følge  af  Frafaldet. 
Denne  Organisation  omfatter  alle  de  nødvendige  Embeder  og 
Embedsmænd  i  den  gamle  Kirke — Apostle,  Hojpræster,  Halv- 
fjerds, Ældster,  Biskopper,  Præster,  Lærere  og  Diakoner.  De 
Sidste -Dages  Helliges  Religion  er  praktisk.  Den  beskæftiger 
sig  ganske  vist  med  aandelige  Ting,  men  ogsaa  i  stor  Ud- 
strækning med  det  daglige  Livs  Affærer. 

2.  Et  Missionssystem,  hvorved  Evangeliets  Budskab  forkyn- 
des overalt  i  Verden.  Kirkens  Missionærer  virker  i  deres  be- 
skikkede Arbejdsmarker  uden  Vederlag  og  betaler  deres  egne 
Udgifter  med  Undtagelse  af  den  Hjælp,  der  muligvis  ydes  dem 
af  gæstfri  Mennesker,  iblandt  hvilke  de  arbejder. 

3.  En  Organisation,  der  ikke  er  afhængig  af  nogle  faa  Rig- 
mænds Vilkaarligheder,  men  støttes  ved  Hjælp  af  Tiendeloven 
og  frivillige  Ydelser  til  værdige  Trængendes  Understøttelse. 

4.  Kirkelige  Sammenslutninger,  hvis  Formaal  er  at  være  til 
Stotte  for  Kirken.  Blandt  disse  kan  nævnes  de  kvindelige 
Hjælpeforeninger,  Søndagsskolen,  de  unge  Mænds  og  Kvin- 
ders gensidige  Uddannelsesforening,  Bornenes  Forberedelses- 
forening  og  Religionsklasserne,  hvorved  Skolernes  verdslige 
Undervisning  suppleres  med  Belærelse  om  det  religiose  Livs 
Pligter. 

5.  Et  Samfund,  i  hvilket  personlig  Kyskhed  og  et  rent  og 
dydigt  Liv  sættes  hojere  end  noget  andet,  ja,  end  Livet  selv; 
og  et  Ægteskahssystem,  der  samtidig  med  at  være  i  nøje  Over- 
ensstemmelse med  Landets  Love,  indeholder  Løftet  om  Fa- 
milieskabets Fortsættelse  efter  Døden,  saaledes  at  Vielsen  ikke 
blot  forener  Mand  og  Hustru,  til  Døden  dem  adskiller,  men  for 
Tid  og  al  Evighed. 

6.  Et  Samfund,  hvis  Dødeligheds- Statistik  viser  en  meget 
hojere  Gennemsnitsalder  ved  Dødens  Indtræden  end  de  For- 
enede Stater  eller  andre  Lande.  Med  andre  Ord,  et  længere 

Liv,  højere  Fødselsprocent,  lavere  Dødsproeent,  flere  Ægte- 
skaber, færre  Skilsmisser  per  Tusinde  end  noget  andet  Sam- 
fund og  en  lavere  Bornedodelighed. 

7.  Et  Folk,  hvis  Flid,  Dygtighed  og  Velstand  er  blevet  et 
Ordsprog.  Dette  Folk  har  vist  sig  i  Stand  til  at  opdyrke  en 
Ørken  og  grundlægge  Hjem.  Skatte-  og  Folketællingslister 
viser,  at  iblandt  »Mormonerne«  ejer  over  75  pCt.  af  Medlem- 
merne deres  egne  Hjem,  hvori  de  bor. 

Jeg  kan  bære  eder  mit  Vidnesbyrd  om,  at  man  ingen  Steder 
vil  kunne  finde  et  Folk,  hos  hvem  kønslig  Renhed  holdes 
højere  i  Ære  eller  bliver  mere  bestemt  forlangt  af  dets  Med- 
lemmer end  blandt  de  Sidste-Dages  Hellige. 

»Mormonismen«  er  altsaa  et  Religionssystem,  der  repræsen- 
terer Jesu  Kristi  Evangelium  saaledes,  som  det  blev  forkyndt 
i  tidligere  Uddelinger,  og  som  det  blev  gengivet  med  alle  dets 
(3aver,  Kræfter  og  Velsignelser  i  denne  Tidernes  Fyldes  Hus- 
holdning. Det  indeholder  Midler  til  Menneskehedens  timelige 
saavel  som  dens  aandelige  Frelse  og  lærer,  at  Moralitet  er  et 
Privilegium  og  en  Velsignelse,  thi  derved  indhostes  Erfarin- 
ger, uden  hvilke  evig  Fremadskriden  vilde  være  umulig.  Det 
er  et  Haabets  og  Glædens  Budskab  til  Verden,  men  samtidig 
forenet  med  en  bestemt  Advarsel  mod  de  Straffedomme,  som 
det  er  profeteret  skal  komme  over  Verden  og  Menneskene,  der- 
som de  ikke  omvender  sig  og  søger  Herren.  Det  hævder  høj- 
lydt Retten  til  at  dyrke  Gud  i  Overensstemmelse  med  Sam- 
vittighedens Bydende  hos  hvert  enkelt  Menneske  og  udviser 
den  storste  Tolerance  overfor  alle  anderledes  tænkende. 

Med  mild  og  dog  myndig  Rost  raaber  »Mormonismen«  Om- 
vendelse til  Jordens  Slægter  og  indbyder  alle  Mennesker  til  at 
komme  ind  gennem  Daabens  Dør,  medens  der  endnu  er  Tid, 
og  saaledes  blive  meddelagtig  i  de  lovede  Velsignelser.  Den 
forkynder,  at  den  Herre  Jesu  Kristi  andet  Komme  er  nær  for 
Haanden,  og  kalder  Verden  til  at  berede  sig  for  hans  herlige 
Komme. 

TIDS  A  ANDEN? 

(Af  G.  R.  Bailey.j 

Staar  De  ikke  sommetider  stille  og  undrer  Dem  over,  hvor- 
for Mennesket  er  saa  tilbojelig  til  at  onske  sig  det,  som  andre 
har,  og  bryde  sig  mindre  om  sit  eget?  Hvorfor  er  han  altid 
ude  for  at  finde  Fejl  hos  andre?  Hvorfor  synes  hans  egne 
Øjne  at  være  saa  fuldkomne,  medens  andres  efter  hans  Me- 
ning altid  er  blinde?  Hvorfor  er  det,  at  han  med  saa  stor  Nøj- 
agtighed kan  fortælle,  hvilke  Fejltagelser  en  anden  begaar? 
Naar  det  gaar  galt  for  nogen,  saa  synes  han  fra  Begyndelsen 
af  at  have  kendt  denne  Mands  Idé  og  vidst,  at  han  bar  sig 
forkert  ad.  Og  gaar  det  en  af  hans  Venner  godt,  roser  han  sig 
af  at  have  givet  ham  netop  de  Vink,  der  har  hjulpet  ham 
frem.  Han  hæver  sig  selv  op  paa  andres  Bekostning.  Har  De 
nogensinde  tænkt  paa,  hvor  det  kan  være,  at  hans  Hjerne  fin- 
der Tilfredsstillelse  i  at  rive  en  anden  ned,  medens  det  vilde 
være  lettere  og  bedre  at  give  ham  et  Loft,  der  vilde  hjælpe 
ham  op?  Hvorfor  er  man  saa  sparsom  med  Opmuntringer,  og 
hvorfor  forsømmer  han  at  yde  fortjent  Ros?  Blot  en  lille 
Smule  af  hvert  kan  hjælpe  et  Menneske  paa  tusinde  Maader. 
Hvorfor  ser  han  Pletterne,  Fejltagelserne  og  Skyggerne  i  sin 
Næstes  Liv,  men  aldrig  sine  egne  Fejl?  Hvorfor  er  han  gerne 
villig  til  at  tro  det  daarlige  om  et  Menneske  uden  først  at 
undersøge  Sagen  eller  prøve  paa  at  sætte  sig  i  den  andens 
Sted?  Hvorfor  venter  han  ikke  med  at  danne  sig  en  Mening, 
til  han  har  hørt  begge  Sider  af  Sagen?  Han  synes  altid  at 
have  Visdom  og  kaster  den  ud  for  de  fire  Vinde,  men  sætter 
aldrig  et  Sejl  op  for  at  samle  Kundskab.  At  dette  synes  at 
være  Tidsaanden,  er  en  Kendsgerning,  og  det  er  vanskeligt  at 
sige,  hvor  Skylden  ligger.  Det  er  ligeledes  en  Kendsgerning, 
at  denne  Aand  synes  at  tage  til  og  undergraver  Menneskenes 
Karakter. 

SKAL  VI  MØDES  HIST  VED  FLODEN? 

(Mel  :  »Shall  we  meet  beyond  the  river«.) 
Songs  of  Zion,  Nr.  195. 

Skal  vi  modes  hist  ved  Floden, 
Der,  hvor  ingen  Bolger  slaar, 
Paa  den  lyse  Himmelklode, 
Hvor  ej  Sorg  og  Dod  os  naar? 

Kor: 
Mødes  vi,  modes  vi,  modes  vi  en  Gang  ved  Floden, 
Mødes  vi  en  Gang  ved  Floden, 
Der,  hvor  ingen  Bolger  slaar? 

Skal  vi  modes  hist  ved  Stranden, 
Naar  vor  Rejse  er  forbi; 
Kaste  Anker  nær  hinanden 
I  en  Havn  for  Storme  fri? 

Skal  vi  samles  i  Guds  Himmel 
Og  omkring  hans  Trone  staa, 
Med  den  glade  Englevrimmel, 
Ham  lovsynge  hojt  i  Kor? 

Skal  vi  møde  vore  Kære, 
Se  dem  glade  hist  igen, 
Evigt  sammen  med  dem  være 
Aldrig  skilles  Ven  fra  Ven? 

Skal  vi  prise  hist  vor  Fader, 
Naar  han  har  hjemfort  sin  Brud, 
Skue  Jesus,  ham,  vi  elsker, 
Paa  sin  Trone  hos  vor  Gud? 

ULIGHEDEN  I  VERDEN. 

I  en  Andagtsbog,  skreven  af  Pastor  Oscar  Geismar  —  for 
Resten  en  fortræffelig  Bog,  der  indeholder  mange  smukke 
Tanker  —  kommer  han  ind  paa  Sporgsmaalet  vedrorende 
Uligheden  i  Verden  og  drofter  de  sociale  Misforhold,  der  gør 
sig  gældende  i  Kristenheden.  Han  begynder  med  at  sige,  at  »et 
af  de  soleklareste  Beviser  paa,  i  hvor  ringe  Grad  Guds  Vilje 
sker  paa  denne  Jord,  er  den  forfærdende  Ulighed  i  Livsvil- 
kaarene,  som  socialt  lagdeler  dem,  der  dog  kristeligt  skulde 
være  Guds  Born  alle  og  dermed  hverandres  Brødre  og  Søstre. 
.  .  .  Ved  Siden  af  Krigen  er  den  økonomiske  Ulighed  Europas 
største  Skamplet.« 

Han  rorer  her  ved  et  af  de  farligste  Tvivlsporgsmaal,  der 
kan  opstaa  i  et  tænkende  Menneskes  Hjerte.  I  saa  godt  som 
alle  Nutidens  kristne  Samfund  læres,  at  Mennesket  blev  til, 
skabtes,  baade  Aand  og  Legeme,  i  samme  Øjeblik,  som  det 
undfangedes  og  fodtes  her  paa  Jorden,  og  at  det  altsaa  bliver 
saadan,  som  Gud  vil  have  det,  eftersom  han  jo  kunde  skabe 
det  anderledes,  om  han  vilde.  Gud  maa  altsaa  i  sidste  Instans 
være  ansvarlig  for  denne  Ulighed.  Og  naar  saa  Kristendom- 
men lærer,  at  Gud  er  almægtig  og  alkærlig,  vis  og  god,  saa 
opstaar  det  Spørgsmaal,  hvorfor  tillader  Gud  Menneskene  at 
blive  til  under  saa  ulige  Vilkaar?  Denne  Præst  kommer  ogsaa 
ind  paa  dette  Spørgsmaal,  idet  han  siger: 

»Lad  os  vogte  os  for,  at  vi  ikke  af  Had  til  den  uretfærdige 
Ulighed,  som  nu  fylder  Europa,  glemmer,  hvordan  Gud  har 
skabt  sin  Jord  og  sine  Mennesker.  Hverandres  Lige  er  de  visse- 
lig ikke,  end  ikke  i  det  Øjeblik,  de  træder  ud  af  Moders  Liv, 
og  er  der  megen  Ulighed,  som  er  Resultat  af  Menneskers  Ond- 
skab eller  Dumhed,  saa  er  der  ogsaa  Skel  Menneskene  imel- 
lem, som  er  sat  af  Gud  og  derfor  uudryddelig.  Man  kan  selv- 
følgelig deklamere  ogsaa  mod  den  Uretfærdighed,  som  bestaar 
i,  at  det  ene  Barn  fødes  smukt  og  velbegavet,  det  andet  fra- 
stødende og  indskrænket,  men  man  skal  huske,  at  man  i  saa 

Fald  sigter,  ikke  efter  Mennesker,  men  efter  Gud.  .  .  .  Maaske 
havde  vi  indrette l  Tilværelsen  anderledes,  hvis  vi  havde  været 
med,  da  Gud  planlagde  den.  Men  det  var  vi  altsaa  ikke.« 

Men  det  lader  til  at  være  ham  en  Trøst,  at  »3  Alen  under 
Mulde  hersker  allerede  Guds  Retfærdighed«,  selv  om  den  alt- 
saa ikke  kan  siges  at  herske  her  paa  Jorden. 

Altsaa,  naar  vi  staar  uforstaaende  og  undrende  overfor  den 
tilsyneladende  Kendsgerning,  at  Gud  ganske  vilkaarligt  og  af 
intet  skaber  Væsener,  hvoraf  nogle  udstyres  med  rige  Evner 
og  fodes  paa  Livets  lyse  Side,  medens  andre  kommer  til  Ver- 
den som  Krøblinge,  mangelfulde  Aandsevner  og  i  elendige 
Forhold,  saa  »sigter  man  ikke  til  Mennesker,  men  til  Gud«, 
hvilket  vel  igen  vil  sige,  at  saaledes  har  Gud  indrettet  det,  og 
saaledes  maa  det  være  godt.  Det  er  at  tage  Fornuften  fangen 
under  Troens  Lydighed,  saa  det  kan  forslaa  noget,  men  det 
falder  alligevel  tænkende  Mennesker  for  J^rystet,  og  de  vender 
saadanne  Læresætninger  og  saadanne  Gudsbegreber  Ryggen. 
En  af  Aarsagerne  til  den  om  sig  gribende  Gudsfornægtelse  og 
Vantro  er  netop  saadanne  Vrangforestillinger  om  Guds  Ret- 
færdighed og  Kærlighed. 

Hvis  en  Fader  her  paa  Jorden  gjorde  Forskel  paa  sine  to 
Sønner  fra  Fødselen  af,  saaledes  at  den  ene  fik  den  bedste 
Opdragelse  og  Skolegang,  gode  Klæder,  et  smukt  Soveværelse 
og  alle  Livets-  Behageligheder,  medens  den  anden  blev  klædt 
i  Laser,  blev  nægtet  al  Røgt  og  Pleje  og  henvist  til  at  sove, 
spise  og  opholde  sig  i  Stalden  mellem  Kreaturerne,  da  vilde  vi 
kalde  denne  en  meget  unaturlig  Fader.  Derfor  er  det  aldeles 
umuligt  for  os  at  tro  netop  noget  saadant  om  Gud. 

Men  der  findes  her  i  Livet  Familier,  der  er  saaledes  stillede, 
at  alle  Børnene  kan  faa  den  fornødne  Uddannelse  og  Op- 
dragelse og  blive  nyttige  Borgere  i  Samfundet,  men  en  af  dem 
er  maaske  lad  og  egensindig,  vil  intet  lære  og  søger  Omgang 
med  tvivlsomme  Eksistenser  samt  begaar  Synd  og  Lovover- 
trædelser. Han  faar  efterhaanden  Lov  til  at  »sejle  sin  egen 
Sø«,  at  »ligge,  som  han  har  redet«,  og  der  kan  ingen  Anklage 

rejses  mod  hans  Forældre  for  hans  Stilling  i  Livet.  Han  havde 
samme  Lejlighed  som  de  andre,  men  han  forspildte  den. 

Saadan  maa  det  ogsaa  være  med  Guds  Børn.  Og  den  hellige 
Skrift  og  Guds  aabenbarede  Ord  siger  os,  at  saadan  er  det. 
Vor  Stilling  og  Tilstand  her  i  Livet  staar  i  Forbindelse  med 
vor  Opforsel  og  Karakter  lagt  for  Dagen  i  en  Tilstand  før 
denne  —  i  Aandernes  Verden,  hvor  vi  vokste  op  som  Guds 
Sønner  og  Døtre  i  Aanden.  »Maaske  havde  vi  indrettet  Til- 
værelsen anderledes«,  siger  Præsten,  »hvis  vi  havde  været 
med.  Men  det  var  vi  altsaa  ikke.«  Mon  ikke?  Mon  vi  ikke  var 
til  Stede  blandt  »alle  Guds  Born«,  der  »raabte  af  Glæde«,  da 
Gud  »grundfæstede  Jorden«?  (Job  38:  4—7.)  Mon  vi  ikke 
raabte  af  Glæde  over  Lejligheden  til  at  leve  et  Liv  paa  Jorden 
under  Forhold,  der  svarede  til,  hvad  vi  i  hin  Tilværelse  gjorde 
os  fortjent  til,  eller  som  Gud  i  sin  Visdom  saå  var  bedst  egnet 
til  at  opdrage  og  udvikle  os? 

Til  Profeten  Jeremias  siger  Herren:  »Før  jeg  dannede  dig  i 
Moders  Liv,  kendte  jeg  dig,  og  før  du  udkom  af  Moders  Skød, 
helligede  jeg  dig;  jeg  beskikkede  dig  til  en  Profet  for  Folkene.« 
(1:  5.)  Herren  kendte  ham  i  Forudtilværelsen,  kendte  hans 
Trofasthed,  Mod  og  Karakterstyrke,  og  derfor  blev  han  alle- 
rede der  udset  til  at  blive  en  Profet  her  paa  Jorden.  Mon  ikke 
dette  er  Tilfældet  i  storre  eller  mindre  Grad  med  alle  Men- 
nesker? Jeremias  var  sikkert  ikke  den  eneste,  Herren  kendte, 
før  de  blev  født. 

Og  da  Disciplene,  staaende  foran  den  blindfødte  Tigger, 
spurgte  Jesus,  om  »hvem  har  syndet,  denne  eller  hans  For- 
ældre«, da  siger  Jesus  ikke  til  dem,  at  han  jo  ikke  kunde  have 
syndet,  da  han  var  blind  fra  Fodselen  af,  men  at  hverken 
denne  eller  hans  Forældre  havde  syndet,  hvilken  Beretning 
indirekte  antyder  Muligheden  af,  at  Blindhed  kan  være  en 
Følge  af  Synd  i  Forudtilværelsen. 

Og  vi  fodes  med  forskellige  Grader  af  Intelligens,  med  mere 
eller  mindre  udviklede  Evner  og  Egenskaber,  ikke  fordi  Gud 
ganske  vilkaarligt  har  skabt  os  saaledes,  men  fordi  vi  er  for- 

skellige  i  os  selv,  vi  har  det  i  os.  »Elementerne  er  evige«,  siger 
Aabenbaringen.  Elementerne  eller  Grundstofferne  har  altid 
været.  At  skabe  betyder  at  forme  eller  organisere  disse  Ele- 
menter til  den  Uendelighed  af  Sammensætninger  og  Ting,  der 
findes  i  Universet.  Gud  er  ikke  Skyld  i,  at  en  Blyatom  ikke  er 
Guld.  Bly  har  altid  været  Bly  og  Guld  altid  Guld.  Selv  om 
Atomteorien  nu  synes  at  have  faaet  en  Afloser,  saa  er  Ana- 
logien dog  den  samme.  De  evige  Fornuftvæsener  »blev  aldrig 
skabt  eller  dannet  og  kan  ej  heller  blive  det«.  De  har  altid 
været  til  og  i  Besiddelse  af  større  eller  mindre  Intelligens.  (Se 
Pagtens  Bog  93:  23,  29,  30.) 

Men  der  er  ogsaa  en  anden  Side  til  dette.  Et  svagt  begavet 
Menneske  behover  ikke  altid  at  være  en  svagt  begavet  Aand. 
Lad  os  her  foretage  et  lille  Tankeeksperiment.  Lad  os  tænke 
os  en  Aand  i  Forudtilværelsen  med  glimrende  Evner  og  stor 
Intelligens,  men  hoffærdig,  stolt  og  selvsikker.  Gud,  som  elsker 
alle  sine  Børn,  elsker  ogsaa  denne  Aands  gode  Egenskaber,  og 
i  sin  Kærlighed  til  ham  vil  han  søge  at  plukke  hans  Stolthed 
og  Selvfølelse  ud  af  ham,  og  maaske  dette  kan  gøres  netop 
ved,  at  han  gennemgaar  sin  Skoletid  her  paa  Jorden,  »den 
anden  Provestand«,  som  Skriften  siger,  under  Forhold,  der 
nok  skal  tage  Stoltheden  og  Selvfolelsen  bort.  Dette  er  kun  en 
Tanke,  men  den  viser,  at  ved  Modtagelsen  af  Evangeliets  Lære 
om  en  Forudtilværelse,  hvor  vi  udvikles  og  lægger  vore  for- 
skellige Evner  og  Kræfter  for  Dagen,  faar  vi  Mening  i  Til- 
værelsen. 

Menneskenes  forskellige  Livsforhold  her  paa  Jorden  er  ikke 
blot  Straf  eller  Belønning  for  deres  Handlemaade  i  Forudtil- 
værelsen, men  er  ogsaa  opdragende  og  karakterudviklende 
Midler  og  Metoder.  Forfatteren  af  Hebræerbrevet  fremhæver 
denne  Side  af  Forholdet,  idet  han  siger:  »Holder  ud  og  lader 
eder  tugte;  Gud  handler  med  eder  som  med  Sønner;  thi  hvem 
er  den  Søn,  som  Faderen  ikke  tugter?  .  .  .  Fremdeles,  vore 
kødelige  Fædre  havde  vi  som  Optugtere,  og  vi  folte  Ærefrygt; 
skulde  vi  da  ikke  meget  mere  underordne  os  under  Aandernes 

Fader  og  leve?  Thi  hine  tugtede  os  for  nogle  faa  Dage  efter 
deres  Tykke,  men  han  gor  det  til  vort  Gavn,  for  at  vi  skulle 
faa  Del  i  hans  Hellighed.«  (Heb.  12:  7 —10.)  Nogle  af  de  Sjæle, 
som  Gud  elsker  hojest,  er  maaske  dem,  som  gaar  igennem  de 
sværeste  Prover  i  Livets  Skole  og  derved  bliver  skikkede  til  at 
være  Guds  Konger  og  Præster  i  de  evige  Boliger.  Gud  kaldte 
Jesus  Kristus,  vor  Frelser,  for  »sin  elskelige  Søn«,  og  dog 
maatte  han  lide  mere  end  nogen  anden  af  Guds  Børn  er  kaldet 
til  at  lide,  men  naaede  ogsaa  en  hojere  Ophøjelse,  end  nogen 
af  Guds  Born  kan  naa.  Lidelser  og  Modgang  er  derfor  ikke  al- 
tid Tegn  paa  Guds  Vrede,  men  snarere  det  modsatte.  Det  er 
Lektier,  vi  har  faaet  at  lære,  og  dersom  vi  lærer  dem,  vil  Gud 
kunne  bruge  os  til  det,  som  han  ønsker  at  opdrage  os  til. 

Gud  »handler  med  os  som  med  Sønner«.  Vi  er  hans  Born, 
han  er  vor  Fader,  og  han  kender  os  og  véd,  hvad  der  bor  i  os, 
og  vore  Forhold  i  Livet,  enten  vi  er  fodte  til  Velstand  eller 
Armod,  til  høje  Stillinger  eller  til  Trængsel  og  Besvær,  Sorg 
og  Lidelser,  saa  er  det  alt  indrettet  viseligt  for  enhver  især  af 
os  for  at  opdrage  os  eller  for  at  luge  en  eller  anden  Karakter- 
svaghed ud  af  vort  aandelige  Jeg. 

Der  er  ingen  »Ulighed  Mennesker  imellem,  som  er  sat  af 
Gud  og  derfor  uudryddelig«,  men  vi  har  disse  Forskelligheder 
i  os  fra  Evighed  af,  ligesom  Guldet  og  Blyet,  og  hele  denne 
Tilværelse  er  Guds  store  Universitet,  hvor  vi  oplæres,  tugtes, 
udvikles  og  frem  for  alt  proves,  saa  at  vi  kan  blive  Guds  vær- 
dige og  hengivne  Born  og  vor  Fader  lig.  j  5  h. 


DEN  STORE  FRIGØRER. 

(Af  Præsident  James  E.  Talmage  i  »Millennial  Star«.) 

At  frigøre  er  et  sætte  Folk  fri,  som  er  i  Slaveri;  at  befri 
nogen  fra  Tvang  eller  Trældom  af  enhver  Slags;  saaledes 
siger  Ordbøgerne.  Selve  Ordene,  der  staar  over  denne  Artikel, 
har  været  og  bliver  anvendt  som  en  Udmærkelses-  og  Æres- 
titel for  Abraham  Lincoln,  den  store  Statsmand,  der  som  de 
Forenede  Staters  Præsident  frigjorde  Negrene  i  Sydstaterne 

fra  Slaveriet.  Hans  Navn  holdes  med  Rette  i  Ære,  ikke  alene 
af  den  farvede  Race,  som  han  befriede  fra  Trældom,  men  og- 
saa  af  de  Fribaarne,  der  erkender  Storheden  og  Ædelmodig- 
heden i  denne  hans  Handling. 

Man  maa  se  og  kende  selve  de  af  Slaveriet  foraarsagede 
Tilstande  for  tilfulde  at  fatte  dets  Grufuldhed  og  Nedværdi- 
gelse. Alligevel  er  der  nogle,  som  med  Vilje  vælger  Trældom  i 
Stedet  for  Frihed;  og  uagtet  der  tilbydes  dem  Frigørelse  fra 
deres  selvpaaforte  Trældom,  forelrækker  de  al  forblive,  som 
de  er,  Slaver. 

Som  et  Resultat  af  en  af  vor  Frelsers  mest  indholdsrige  og 
oploftende  Prædikener  sigers  der,  at  »da  han  talte  dette,  troede 
mange  paa  ham.  Jesus  sagde  da  til  de  Joder,  som  var  komne 
til  Tro  paa  ham:  Dersom  I  blive  i  mit  Ord,  er  I  sandelig  mine 
Disciple,  og  I  skulle  erkende  Sandheden,  og  Sandheden  skal 
frigøre  eder.«  (Se  Joh.  8:  30—32.)  Mærkeligt  nok  fremkaldte 
dette  tiltalende  Lofte  en  saadan  Uvilje  hos  den  Skare  af  virke- 
lige Trælle,  der  hørte  det,  at  de  forbitredes  og  prøvede  paa  at 
dræbe  den,  hvis  Hensigt  det  var  at  give  dem  Frihed. 

De  harmedes  over  Hentydningen  til  at  blive  frigjorte,  som 
om  de  ikke  allerede  var  fri.  »Vi  er  Abrahams  Sæd,«  raabte  de, 
»og  har  aldrig  været  nogens  Trælle;  hvorledes  siger  du  da:  I 
skulle  vorde  frie?«  Havde  de  glemt  deres  Trældom  i  Ægypten, 
det  assyriske  og  det  babyloniske  Fangenskab  og  deres  da- 
værende Afhængighedsforhold  til  det  romerske  Kejserrige? 
Det  havde  de,  og  hvad  der  var  værre:  De  syntes  aldeles  ube- 
rørte af  den  Kendsgerning,  at  de  baade  individuelt  og  som  et 
Polk  stod  under  falsk  Traditions  og  konventionelle  Synders 
enevældige  Tyranni. 

De  selvretfærdige  Mistydningers  Dage  horer  ikke  blot  For- 
tiden til.  Der  er  talrige  Eksempler  paa  lignende  Forhold  og 
Omstændigheder  i  Nutiden.  En  stor  Mængde  Mennesker,  der 
kalder  sig  selv  civiliserede,  styrter  sig  frivilligt  og  med  Iver  ud 
i  Slaveriet  og  kryber  om  under  en  forsmædelig  Trældoms 
nedværdigende  Aag.  Hvad  mener  De  om  den  Mand  eller 
Kvinde,  der  kun  med  Besvær  kan  udføre  sit  sædvanlige  Ar- 

bejde  eller  maaske  slet  ikke,  hvis  Morgenkaffen  en  Dag  maatte 
undværes  eller  den  vanlige  Kop  Te  om  Eftermiddagen  ikke 
blev  nydt?  Hvad  mener  De  om  den  Mand,  der  er  utilpas  eller 
elendig,  hvis  hans  Pibe  eller  Dram  berøves  ham?  Er  saadanne 
Mennesker  fri? 

Den  Paastand,  at  vi  er  Skabninger  med  legemlige  For- 
nodenheder,  der  maa  tilfredsstilles,  har  intet  med  Sagen  at 
gøre.  Næring  maa  vi  have,  baade  til  Udviklingen  af  Energi  og 
til  Vedligeholdelsen  af  det  legemlige  Stofskifte;  men  med 
Hensyn  til  Næringsværdi  er  der  mere  i  en  Mundfuld  Brød  og 
Smør  end  i  al  den  stærke  Te  og  Kaffe,  som  det  er  muligt  for 
et  Menneske  at  nyde  paa  en  Dag.  Nej,  det  er  ikke  Legemets 
sunde  Krav  om  Fode,  der  leder  til  Forgiftningen  af  Mennesket 
med  Te,  Kaffe,  Tobak  og  spirituøse  Drikke.  Det  er  Trangen 
til  Stimulantser,  som  Mennesker  bliver  Slaver  af;  og  naar  de 
en  Gang  har  underkastet  sig,  tjener  de  deres  Herrer  med  en 
Underdanighed,  der  vidner  om  deres  Frygt  for  Pisken  eller 
Sporen. 

Fra  denne  og  enhver  anden  Slags  Slaveri  vil  Sandheden, 
der  er  den  store  Frigører,  sætte  Menneskene  fri,  dersom  de 
blot  vil  lade  sig  befri.  Guds  Ord,  hvilket  er  Sandhed,  erklærer, 
at  Brugen  af  Stimulantser  som  de  ovenfor  omtalte,  ikke  er 
godt  for  Legemet;  og  Menneskeslægtens  Erfaringer,  lagt  for 
Dagen  i  svækkede  Legemer,  irritable  Nerver,  afstumpede 
Aandsevner,  abnorme  Følelser,  onde  Lidenskaber,  Elendighed 
og  Fattigdom,  stadfæster  Sandheden  af  den  guddommelige 
Erklæring. 

Sidste-Dages  Hellige,  er  I  frie  Mennesker  eller  Slaver?  Disse 
Legemer  er  givne  til  os  i  denne  dødelige  Tilværelse,  for  at 
A anden  kan  lære  at  bruge  dem  til  Udforelse  af  saadanne  Ting, 
som  ikke  kan  gøres  uden  Legemet.  Og  selv  om  enhver  af  os 
maa  forlade  vort  Legeme  for  en  Tid,  saa  skal  vi  tage  det  op 
igen,  og  da  vil  vi  finde  graveret  paa  selve  dets  Organer  og 
Cellevæv,  som  paa  uforgængelige  Guldplader,  en  Beretning 
om  vore   Handlinger  og   en  sandfærdig   Fremstilling   af  vor 

Dygtighed  eller  Mangel  paa  Dygtighed  tillige  med  en  Beskri- 
velse af  Aarsagen  dertil. 

Til  dem,  som  er  i  Slaveri,  lyder  Sandhedens  kaldende 
Stemme  med  Tilbud  om  Frihed  og  Liv  i  dettes  højeste  Be- 
tydning. Kom,  lær  Sandheden  at  kende  og  bliv  fri. 


ØNSKETS  MAGT. 

Evnen  til  al  dromme  blev  ikke  given  for  at  gække  os.  Den 
har  sin  Rod  i  noget  virkeligt.  Der  er  noget  guddommeligt  i  alle 
vore  retfærdige  Ønsker. 

Ved  Ønsker,  som  har  noget  guddommeligt  i  sig,  forstaas 
ikke  saadanne  Ting,  som  vi  begærer,  men  ikke  har  Brug  for; 
vi  hentyder  ikke  til  Ønsker,  der  forvandles  til  Sten  paa  vore 
Læber  eller  til  Aske  paa  vort  Hoved,  men  til  Sjælens  retfær- 
dige Ønsker  og  Higen  efter  Virkeliggørelsen  af  de  højeste  Ide- 
aler, Drømmen  om  en  fuld  og  hel  Selvhævdelse,  om  Tid  og 
Lejlighed  til  at  forme  vort  Liv  efter  det  Mønster,  der  oprulle- 
des for  os  under  vort  mest  ophøjede  Øjeblik. 

Et  Menneske  vil  vedblive  at  være  Kludesamler,  saalænge 
intet  højere  Maal  viser  sig  for  hans  aandelige  Blik. 

Vor  sjælelige  Attraa,  vort  Hjertes  Ønsker,  er  vor  stadige 
Bøn,  som  Naturen  besvarer.  Den  anser  det  for  givet,  at  vi 
ønsker,  hvad  vi  higer  efter,  og  hjælper  os  at  opnaa  del.  Folk 
tænker  ikke  meget  paa,  at  deres  Ønsker  er  deres  uophørlige 
Bonner  —  ikke  Hjerne-Bonner,  men  Hjerte-Bonner  —  og  at 
de  vil  blive  opfyldte. 

De  fleste  Mennesker  har  kun  et  mangelfuldt  Begreb  om, 
hvor  hellig  en  Ting  en  retfærdig  Higen  er.  Hvad  er  egentlig 
dette  stadige  Pres  indeni  os,  der  prover  paa  at  skubbe  os 
fremad,  op  og  op?  Det  er  den  store  Kraft  i  os,  der  hele  Tiden 
presser  os  frem  og  tilskynder  os  til  at  gøre  vort  bedste,  og  som 
ikke  vil  lade  sig  noje  med  det  næstbedste.  q  5  Marden. 

„JEG  MAA  TIL  DIG". 

Mel.:  »I  need  thee  every  hour«.) 
Deseret  Songs,  Side  228. 

Jeg  maa  til  dig  hver  Stund,  o  Naadens  Gud; 
Ej  noget  Ord  er  lig  dit  Frelsens  Bud. 

Kor: 
Hen  til  dig,  o,  hen  til  dig;  hen  jeg  søger  til  dit 
Velsign  mig  nu,  min  Frelser;  jeg  vil  til  dig. 

Jeg  maa  til  dig  hver  Stund;  bliv  hos  mig  her, 
Da  viger  Syndens  Magt,  thi  du  er  nær. 

Jeg  maa  til  dig  hver  Stund;  i  Glæde,  Sorg, 
Jeg  søger  til  din  Favn,  kun  der  er  Fred. 

Jeg  maa  til  dig  hver  Stund;  o,  sig  det  Ord, 
Der  gør  mig  helt  til  din,  o  Herre  stor. 


DØDSFALD. 

Søster  Anna  Marie  Sørensen  dode  den  7.  Marts  i  København 
i  en  Alder  af  75  Aar.  Hun  blev  født  i  Stege  den  2.  April  1850 
og  blev  Medlem  af  Kirken  den  15.  August  1890.  Begravelsen 
fandt  Sted  den  12.  Marts  paa  Vestre  Kirkegaard.  Missions- 
præsident  John  S.  Hansen,  der  havde  kendt  Afdøde  fra  sin 
Barndom,  talte  ved  Baaren.  Konf.  Præs.  Julius  Bruun  aabnede 
med  Bøn  og  Ældste  Hans  N.  Ogaard  indviede  Graven. 

